
23-TA-599: Noteikumu projekts (Grozījumi)
Grozījums Ministru kabineta 2016. gada 20. decembra noteikumos Nr. 871 "Darbības programmas "Izaugsme un nodarbinātība" 9.3.1. specifiskā atbalsta mērķa "Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" pirmās un otrās projektu iesniegumu atlases kārtas īstenošanas noteikumi"

1. Izteikt 11.1 punktu šādā redakcijā:
	Iebildums
Lūdzam svītrot noteikumu (grozījumu) projekta 1. punktu (9.3.1.1. pasākumā ietvaros pašvaldības projekta kopējo attiecināmo izmaksu apmēru var mainīt līdz 2023.gada 30. aprīlim), jo tas ir pretrunā ar Ministru Kabineta (turpmāk - MK) 2020.gada 22.septembra lēmumu (protokols Nr.55, 30§, 2.1.apakšpunkts), kurš nosaka, ka pēc 2020.gada 22.septembra projektos atbrīvoto Eiropas Savienības struktūrfondu un Kohēzijas fonda finansējumu (ietaupījumi pēc visu projektā plānoto darbību īstenošanas, neatbilstoši veiktiem izdevumiem un vienošanās/ līguma par projekta īstenošanu laušana) nepārdala citiem projektiem vai jaunām projekta darbībām un MK 2022. gada 8. marta lēmumu (protokols Nr.13, 32§,  4. punkts) kurš nosaka, ka atbrīvoto 9.3.1.1. pasākuma finansējumu līdz 2022. gada 31. decembrim ir atļauts pārdalīt. Vēršam uzmanību, ka Finanšu ministrijas aktuālās prognozes liecina, ka Eiropas Reģionālās attīstības fonda līdzfinansētajās prioritātēs kopā būtu jāturpina valsts budžeta virssaistību kompensēšana ar projektos atbrīvoto finansējumu, lai panāktu virssaistību negatīvas ietekmes uz valsts budžetu mazināšanu.
Vienlaikus Finanšu ministrija neiebilst pret jautājuma izskatīšanu MK sēdē.

